Ajujahi konkursi viimasel hooajal sai TV3 saatejuhi Marii Karelli tähelepanu meeskond HOOC, kes oli leiutanud disc golfi harrastajatele vilesti, mille sai haakida ketta alla. Vilesti oleks hakanud mõne aja möödudes häält tegema, et mängijatel oleks võimalik ketast kiiremini leida.
#000004
Telesaates nägime, et vilesti prototüüp töötas – Eesti Kunstiakadeemia ees lennutas tiimi esindaja (ja mullu söödavate lusikate ideega kaugele jõudnud) Georg Kaasik ketta puu okstesse ning mõne aja pärast jõudis eetrisse vali vilin. Paraku ei avaldanud see äriidee piisavalt muljet Ajujahi žüriile, kes ei lasknud HOOCi edasi TOP30 meeskondade hulka. “Arvan, et vilesti jäi tahaplaanile ka seetõttu, et Siim Ilves ehk teine tiimikaaslane oli Rakett69 konkursil kõvasti edukam kui oleks arvanud. Rakett võttis talt palju aega,” ütles Kaasik.
#000005
Noormees on uue projektina ette võtnud videograafi kursused. “Koroona ajal on lõpuks suurepärane võimalus teha Tartust tutvustav video droonikaadritega,” ütles Kaasik.
#000007
Ajujahi kiirendiprogramm ja telekonkurss sünnib avaliku- ja erasektori koostöös ning selle ellukutsuja on EASi ja KredExi ühendasutus.
#000009